Forma patvirtinta

Vilniaus miesto savivaldybės tarybos

2018 m. kovo 7 d.

sprendimu Nr. 1-1408

**PAVIRŠINIŲ NUOTEKŲ TVARKYMO**

**INFRASTRUKTŪROS OBJEKTŲ STATYBOS SUTARTIS**

20.... m. …………………. d. Nr.

Vilnius

**Vilniaus miesto savivaldybės administracija**, juridinio asmens kodas 188710061, kurios registruota buveinė yra Konstitucijos pr. 3, Vilnius, atstovaujama Infrastruktūros skyriaus vedėjo Virginijaus Paužos, veikiančio pagal Vilniaus miesto savivaldybės administracijos direktoriaus 2019-02-15 įsakymą Nr. 30-396/19 (toliau – **Savivaldybė**),

**UAB „Grinda“**, juridinio asmens kodas 120153047, kurios registruota buveinė yra Eigulių g. 32, Vilnius, veiklą vykdanti pagal Vilniaus miesto savivaldybės tarybos 2014 m. gruodžio 10 d. sprendimą Nr.1-2177 „Dėl UAB „Grinda“ skyrimo paviršinių nuotekų  Vilniaus miesto savivaldybės teritorijoje  tvarkytoja“, atstovaujama direktoriaus Kęstučio Vaicekiūčio, veikiančio pagal bendrovės įstatus (toliau – **Paviršinių nuotekų tvarkytojas**),

[*juridinio asmens pavadinimas arba fizinio asmens vardas pavardė*], asmens kodas [*kodas*], registruotas adresu [*buveinės arba gyvenamosios vietos adresas*], atstovaujamas [*atstovo* *pareigos, vardas ir pavardė*], veikiančio pagal [*dokumentas, kurio pagrindu veikia asmuo*] (toliau – **Statytojas**),

toliau Savivaldybė, Paviršinių nuotekų tvarkytojas ir Statytojas kartu vadinami **šalimis**, o kiekvienas atskirai – **šalimi**,

vadovaudamiesi Lietuvos Respublikos geriamojo vandens tiekimo ir nuotekų tvarkymo įstatymo 16 straipsnio 3 dalimi bei Vilniaus miesto savivaldybės tarybos 2018 m. kovo 7 d. sprendimu Nr. 1-1408, priimtu vykdant Geriamojo vandens tiekimo ir nuotekų tvarkymo infrastruktūros objektų išpirkimo tvarkos aprašo, patvirtinto Lietuvos Respublikos Vyriausybės 2007 m. sausio 29 d. nutarimu Nr. 88 (2015 m. kovo 13 d. nutarimo Nr. 258 redakcija), 30 punktą, sudarė šią trišalę sutartį (toliau – **sutartis**):

1. **SUTARTIES OBJEKTAS**

1. Statytojas įsipareigoja savo sąskaita parengti statinio projektą ir pastatyti šiuos paviršinių nuotekų tvarkymo infrastruktūros objektus (toliau visi kartu – **Infrastruktūra**): [*objektų pavadinimai, adresas, kiti objektus identifikuojantys duomenys*], šią Infrastruktūrą neatlygintinai perleisti Savivaldybės nuosavybėn. Preliminari Infrastruktūros statybos vertė [suma] Eur be PVM. Preliminarus Infrastruktūros ilgis: [skaičius] m.

1. **ŠALIŲ ĮSIPAREIGOJIMAI IR TEISĖS**

2. Statytojas įsipareigoja:

* 1. teisės aktų nustatyta tvarka gauti Infrastruktūros prisijungimo sąlygas ir specialiuosius reikalavimus;
	2. savo sąskaita parengti Infrastruktūros techninį projektą (jeigu Infrastruktūros statyba yra viena iš statomo statinio dalių, ši dalis turi būti išskirta į atskirą statybos etapą ir turi būti galima užbaigti Infrastruktūros statybą savarankiškai) ir samdydamas rangovus [*arba ūkio būdu*] pastatyti Infrastruktūrą bei ją išbandyti;
	3. apie numatomus vykdyti Infrastruktūros statybos darbus raštu informuoti paviršinių nuotekų tinklų naudotojus ir žemės sklypų savininkus, kurie dėl šių statybos darbų gali patirti nepatogumų. Organizuoti ir apmokėti paviršinių nuotekų nuvedimą nuo teritorijų, kuriose dėl Infrastruktūros statybos darbų sutrikdomas paviršinių nuotekų nuvedimas;
	4. atliekant Infrastruktūros projektavimo ir statybos darbus vadovautis normatyviniais statybos techniniais dokumentais;
	5. savo sąskaita atlikti pastatytos Infrastruktūros geodezines (išpildomąsias) nuotraukas, kadastrinius matavimus bei kadastrinių matavimų bylas pateikti suderinti Paviršinių nuotekų tvarkytojui iki pažymos apie Infrastruktūros pastatymą laikantis prisijungimo sąlygų (toliau – Pažyma) išdavimo dienos;
	6. sudaryti Paviršinių nuotekų tvarkymo sutartį su Paviršinių nuotekų tvarkytoju iki pažymos išdavimo dienos.
	7. užbaigus Infrastruktūros statybos darbus pagal statybos techninį reglamentą STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ gauti statybos užbaigimo dokumentus, įregistruoti Infrastruktūrą ir savo nuosavybės teisę į ją Nekilnojamojo turto registre;
	8. notaro tvirtinamo sandorio pagrindu neatlygintinai perleisti Infrastruktūrą ir kitas teises, susijusias su patekimu iki Infrastruktūros ir jos aptarnavimu (Infrastruktūros koridorius ir servitutus, suteikiančius teisę aptarnauti Infrastruktūrą, ar perduodant nekilnojamąjį turtą, kuriame yra Infrastruktūra), Savivaldybės nuosavybėn;
	9. apmokėti visas išlaidas, susijusias su notaro tvirtinamu sandoriu, numatytu sutarties 2.8 punkte;
	10. Statytojui ir Savivaldybei sudarius sutarties 2.8 punkte numatytą sandorį, neatlygintinai perdavimo ir priėmimo aktu perduoti Savivaldybei visus dokumentus, susijusius su Infrastruktūra, t. y. vieną statinio projekto egzempliorių, statybos vykdymo dokumentus, kadastrinių matavimų bylas, statybos užbaigimo aktą ar deklaraciją apie statybos užbaigimą ir kt.;
	11. Statytojui ir Savivaldybei sudarius sutarties 2.8 punkte numatytą sandorį, neatlygintinai perleisti Savivaldybei reikalavimo teisę į Infrastruktūros darbų kokybės garantiją. Tuo atveju, kai Statytojas samdo rangovą, Statytojas įsipareigoja būsimose sutartyse su Infrastruktūros projektuotojais, rangovais bei statybos techniniais prižiūrėtojais numatyti projektuotojo, rangovo bei statybos techninio prižiūrėtojo atsakomybę Savivaldybei už defektus, nustatytus per Infrastruktūrai nustatytą garantinį terminą. Jei Infrastruktūrą Statytojas stato ūkio būdu, Statytojas įsipareigoja Statytojui ir Savivaldybei sudarius sutarties 2.8 punkte numatytą sandorį įrengtai Infrastruktūrai suteikti Lietuvos Respublikos statybos įstatyme numatytą Infrastruktūros darbų kokybės garantiją. Garantinis laikotarpis pradedamas skaičiuoti nuo statybos užbaigimo (statybos užbaigimo akto pasirašymo ar deklaracijos apie statybos užbaigimą patvirtinimo ir įregistravimo Valstybinėje teritorijų planavimo ir statybos inspekcijoje prie Aplinkos ministerijos arba nuo deklaracijos apie statybos užbaigimą pasirašymo (kai ji netvirtinama ir neregistruojama Valstybinėje teritorijų planavimo ir statybos inspekcijoje prie Aplinkos ministerijos) dienos;
	12. be rašytinio Savivaldybės ir Paviršinių nuotekų tvarkytojo sutikimo neperleisti savo teisių ir pareigų pagal šią sutartį tretiesiems asmenims;
	13. neperleisti nuosavybės teisės į Infrastruktūrą tretiesiems asmenims;
	14. iki nuosavybės teisės į Infrastruktūrą perleidimo Savivaldybei savo sąskaita eksploatuoti Infrastruktūrą;
	15. informuoti Savivaldybę ir Paviršinių nuotekų tvarkytoją, jeigu Statytojui iškeliama bankroto arba restruktūrizavimo byla bei per 10 (dešimt) kalendorinių dienų nuo bankroto ar restruktūrizavimo bylos iškėlimo neatlygintinai perleisti Infrastruktūrą arba Statytojo teises ir visus dokumentus Savivaldybei.
1. Šia sutartimi Statytojas suteikia Paviršinių nuotekų tvarkytojui neatšaukiamą neatlygintiną teisę išduoti tretiesiems asmenims prisijungimo sąlygas dėl jiems nuosavybės teise priklausančių paviršinių nuotekų išleidimo komunikacijų, paviršinių nuotekų tvarkymo įrenginių prijungimo prie Infrastruktūros, vykdyti jų prijungimus, taip pat neatlygintinai naudoti Infrastruktūrą paviršinių nuotekų tvarkymui.
2. Savivaldybė įsipareigoja:
	1. išduoti Statytojui Infrastruktūros specialiuosius architektūros reikalavimus teisės aktų nustatyta tvarka ir terminais;
	2. teisės aktų nustatyta tvarka ir terminais išduoti Statytojui statybą leidžiantį dokumentą;
	3. dalyvauti pastatytos Infrastruktūros statybos užbaigimo komisijoje ir priimti tinkamai pastatytą Infrastruktūrą;
	4. įgalioti asmenį priimti Infrastruktūrą ir visas su infrastuktūros aptarnavimu susijusias teises (infrastruktūros koridorius, servitutus ir (ar) nekilnojamąjį turtą) bei dokumentus, nurodytus sutarties 2.10 punkte.
3. Paviršinių nuotekų tvarkytojas įsipareigoja:
	1. Statytojo prašymu išduoti Statytojui prisijungimo sąlygas ir įvertinti Infrastruktūros projekto atitikimą šioms sąlygoms;
	2. dalyvauti Infrastruktūros statybos užbaigimo komisijoje arba išduoti Pažymą tuo atveju, kai įvykdyti visi šioje sutartyje nustatyti reikalavimai, Infrastruktūra pastatyta pagal prisijungimo sąlygų ir projekto reikalavimus bei su Statytoju sudaryti Paviršinių nuotekų tvarkymo sutartį;
	3. be atskiro Statytojo sutikimo po Pažymos išdavimo išduoti tretiesiems asmenims prisijungimo sąlygas dėl jiems nuosavybės teise priklausančių paviršinių nuotekų šalinimo įrenginių prijungimo prie Infrastruktūros bei vykdyti jų prijungimus;
	4. teisės aktų nustatyta tvarka užbaigus paviršinių nuotekų tvarkymo infrastruktūros objekto statybą sudaryti Paviršinių nuotekų tvarkymo sutartį su Statytoju (abonentu), prijungusiu savo paviršinių nuotekų šalinimo įrenginius prie Infrastruktūros.
4. Kiekviena šalis turi teisę reikalauti, kad kitos šalys tinkamai vykdytų savo įsipareigojimus pagal šią sutartį. Savivaldybė įgalioja Paviršinių nuotekų tvarkytoją kontroliuoti, kaip Statytojas įgyvendina savo įsipareigojimus pagal šią sutartį, tikrinti Infrastruktūros statybos darbų kokybę bei atlikti visus kitus su tuo susijusius veiksmus. Vadovaujantis Lietuvos Respublikos vandentvarkos ūkio naudojimo taisyklių 3.1 punktu Paviršinių nuotekų tvarkytojo pastabos ir nurodymai yra privalomi.
5. Šalys susitaria, jog nei Savivaldybė, nei Paviršinių nuotekų tvarkytojas neprivalės kompensuoti Statytojui pridėtinės vertės mokesčio, jei Statytojas privalės jį sumokėti nuo Infrastruktūros įrengimo išlaidų bei nuo bet kokių kitų išlaidų.
6. **ĮSIPAREIGOJIMŲ VYKDYMO TERMINAI**
7. Statytojas privalo pastatyti Infrastruktūrą ir gauti iš Paviršinių nuotekų tvarkytojo Pažymą ne vėliau kaip iki 20.... m. ………………. d. [*arba per \_\_\_ mėnesių nuo statybą leidžiančio dokumento išdavimo dienos*].
8. Statytojas privalo įregistruoti Infrastruktūrą, visas su Infrastuktūros aptarnavimu susijusias teises (infrastruktūros koridorius, servitutus) bei savo nuosavybės teisę į Infrastruktūrą Nekilnojamojo turto registre per 3 (tris) mėnesius nuo statybos užbaigimo akto užregistravimo Valstybinėje teritorijų planavimo ir statybos inspekcijoje prie Aplinkos ministerijos dienos, deklaracijos apie statybos užbaigimą patvirtinimo ir įregistravimo Valstybinėje teritorijų planavimo ir statybos inspekcijoje prie Aplinkos ministerijos dienos arba nuo deklaracijos apie statybos užbaigimą pasirašymo dienos (kai ji netvirtinama ir neregistruojama Valstybinėje teritorijų planavimo ir statybos inspekcijoje prie Aplinkos ministerijos).
9. Statytojas ir Savivaldybė per 3 (tris) mėnesius nuo Infrastruktūros ir Statytojo nuosavybės teisės į Infrastruktūrą įregistravimo Nekilnojamojo turto registre dienos privalo sudaryti sutarties 2.8 punkte numatytą sandorį.
10. **ŠALIŲ ATSAKOMYBĖ**
11. Statytojas, neįvykdęs arba netinkamai įvykdęs savo sutartines prievoles, įskaitant sutarties 8 punkte numatyto termino praleidimą, be atskiro pareikalavimo per 15 (penkiolika) kalendorinių dienų privalo Savivaldybei sumokėti 10 (dešimties) procentų dydžio baudą nuo sutarties 1 punkte nurodytos preliminarios Infrastruktūros statybos vertės be PVM bei atlyginti šios patirtus nuostolius tiek, kiek jų nepadengia sumokėtoji bauda. Šiame punkte nurodyta bauda šalių susitarimu yra laikoma dėl prievolės neįvykdymo Savivaldybės patirtais minimaliais nuostoliais, kurių Savivaldybė neprivalo įrodyti. Šalys aiškiai ir vienareikšmiškai susitaria, jog baudos sumokėjimas neatleidžia Statytojo nuo sutartinių prievolių įvykdymo.
12. Jeigu Statytojas per 6 (šešis) mėnesius nuo Infrastruktūros statybos užbaigimo procedūrų pabaigos neatlieka 10 punkte numatytų veiksmų, pradedama skaičiuoti 500 (penkių šimtų) Eur bauda už kiekvieną uždelstą dieną. Bauda turi būti sumokėta į Savivaldybės sąskaitą.
13. Jeigu Statytojas be raštiško Savivaldybės ir Paviršinių nuotekų tvarkytojo sutikimo perleido teises ir pareigas pagal šią sutartį tretiesiems asmenims, Statytojas privalo sumokėti 50 (penkiasdešimties) procentų Preliminarios Infrastruktūros statybos vertės baudą. Bauda turi būti sumokėta į Savivaldybės sąskaitą.
14. Statytojui pažeidus sutarties 2.12 punkte numatytą reikalavimą, Statytojas įsipareigoja padengti Infrastruktūros išpirkimo Savivaldybės ar Paviršinių nuotekų tvarkytojo nuosavybėn kainą, nustatytą vadovaujantis Geriamojo vandens tiekimo ir nuotekų tvarkymo infrastruktūros objektų išpirkimo tvarkos aprašu.
15. Savivaldybei ir Paviršinių nuotekų tvarkytojui atsakomybė taikoma Lietuvos Respublikos civilinio kodekso nustatyta tvarka.
16. **NENUGALIMA JĖGA (*FORCE MAJEURE*)**
17. Šalis atleidžiama nuo atsakomybės už sutarties nevykdymą, jeigu ji įrodo, kad sutartis neįvykdyta dėl aplinkybių, kurių ji negalėjo kontroliuoti bei protingai numatyti sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui. Nenugalima jėga (*force majeure*) nelaikoma tai, kad rinkoje nėra reikalingų prievolei įvykdyti prekių, sutarties šalis neturi reikiamų finansinių išteklių arba skolininko kontrahentai pažeidžia savo prievoles.
18. Apie nenugalimos jėgos (*force majeure*) aplinkybių atsiradimą bei jų įtaką sutarties įvykdymui šalis nedelsiant, bet ne vėliau kaip per 2 (dvi) darbo dienas, privalo pranešti raštu kitoms šalims. Šalis, nepranešusi kitoms šalims apie nenugalimos jėgos (*force majeure*) aplinkybes, negali jomis remtis kaip atleidimo nuo atsakomybės už sutarties nevykdymą pagrindu. Būtina pranešti ir tuomet, kai išnyksta pagrindas nevykdyti įsipareigojimų dėl nenugalimos jėgos (*force majeure*) aplinkybių.
19. Esant nenugalimos jėgos (*force majeure*) aplinkybėms, šalis atleidžiama nuo savo sutartinių įsipareigojimų vykdymo visam minėtų aplinkybių buvimo laikotarpiui.

**VI. SUTARTIES GALIOJIMAS IR NUTRAUKIMAS**

1. Sutartis įsigalioja nuo jos pasirašymo momento ir galioja iki visiško šalių įsipareigojimų pagal sutartį įvykdymo.
2. Sutartis gali būti nutraukta tik visų šalių raštišku susitarimu, išskyrus sutarties 22 punkte numatytus atvejus.
3. Šalis vienašališkai gali nutraukti sutartį, tik jeigu bet kuri kita sutarties šalis nevykdo arba netinkamai vykdo įsipareigojimus pagal šią sutartį ir tai yra esminis sutarties pažeidimas. Sutarties esminiu pažeidimu laikomi šie atvejai:

21.1. Statytojas be raštiško Savivaldybės ir Paviršinių nuotekų tvarkytojo sutikimo perleido Statytojo teises ar Infrastruktūrą tretiesiems asmenims;

21.2. Statytojas iki sutarties 8 punkte nustatyto termino negavo Pažymos;

21.3. Statytojas per 6 (šešis) mėnesius nuo Infrastuktūros statybos užbaigimo procedūrų neatliko sutarties 10 punktuose numatytų veiksmų.

1. Kitais atvejais nustatant, ar sutarties pažeidimas yra esminis, šalys vadovaujasi Lietuvos Respublikos civilinio kodekso 6.217 straipsnio 2 dalimi. Apie sutarties vienašališką nutraukimą šalis privalo pranešti kitoms šalims ne vėliau kaip prieš 30 (trisdešimt) kalendorinių dienų.
2. Sutartis gali būti keičiama rašytiniu visų šalių susitarimu.
3. Sutarties šalis, norinti pratęsti Sutartį, privalo ne vėliau kaip prieš 1 (vieną) mėnesį iki sutarties pasibaigimo išsiųsti kitoms sutarties šalims motyvuotą raštišką prašymą dėl sutarties pratęsimo. Sąlygos, kurioms esant sutartis gali būti pratęsiama:

24.1. dėl nenumatytų, nuo šalių valios nepriklausančių aplinkybių, dėl kurių nėra įmanoma įvykdyti sutarties laiku;

24.2. dėl gamtinių sąlygų, kurių negalėjo numatyti;

24.3. dėl kitų svarbių aplinkybių, apie kurių egzistavimą šalys nežinojo ir negalėjo žinoti prieš sudarant sutartį, tačiau dėl kurių nėra įmanoma įvykdyti sutarties laiku.

**VII. BAIGIAMOSIOS NUOSTATOS**

1. Šalys įsipareigoja sutartyje neaptartais klausimais vadovautis Lietuvos Respublikos teisės aktais.
2. Iš sutarties kylantys ginčai sprendžiami šalių įgaliotų atstovų derybomis. Per 30 (trisdešimt) kalendorinių dienų nepavykus ginčo išspręsti derybų būdu, ginčas yra sprendžiamas teisme. Teritorinis teismingumas nustatomas pagal registruotos Savivaldybės buveinės adresą.
3. Sutartis sudaryta trimis vienodą juridinę galią turinčiais egzemplioriais, kurių po vieną atiduodama kiekvienai Šaliai.
4. Sutartis šalių atstovų yra perskaityta, suprasta ir pasirašyta kaip visiškai atitinkanti šalių valią.

**VIII. ŠALIŲ REKVIZITAI IR ATSTOVŲ PARAŠAI**

|  |  |  |
| --- | --- | --- |
| **Savivaldybė:**Vilniaus miesto savivaldybėKonstitucijos pr. 3, VilniusĮmonės kodas 188710061PVM mokėtojo kodas LT887100610Tel. 1664Infrastruktūros skyriausvedėjasVirginijus Pauža | **Paviršinių nuotekų tvarkytojas:**UAB „Grinda“Eigulių g. 32, VilniusĮmonės kodas 120153047PVM mokėtojo kodas LT201530410Tel. 8 (5) 215 20 89el. p. [info@grinda.lt](http://www.grinda.lt/)DirektoriusKęstutis Vaicekiūtis | **Statytojas:** |